stanford-oval/wikipedia huggingface dataset:
จอห์น เบอร์นาร์ด บลาโม

จอห์น เบอร์นาร์ด บลาโม (อังกฤษ: John Bernard Blamo; เกิดเมื่อปี ค.ศ. 1935) เป็นนักการเมืองจากประเทศไลบีเรีย เคยดำรงตำแหน่งรัฐมนตรีว่าการกระทรวงการต่างประเทศของประเทศไลบีเรีย ภายใต้รัฐบาลซามูเอล โด โดยเริ่มดำรงตำแหน่งตั้งแต่ปี ค.ศ. 1986 จนถึงปี ค.ศ. 1987
จอห์น เคอร์ติน

| เดอะไรต์ออนะระเบิลจอห์น เคอร์ติน |
| --- | --- |


นายกรัฐมนตรีออสเตรเลีย คนที่ 14
ดำรงตำแหน่ง 7 ตุลาคม ค.ศ. 1941 – 5 กรกฎาคม ค.ศ. 1945
กษัตริย์: พระเจ้าจอร์จที่ 6
ผู้สำเร็จราชการแทนพระองค์: เอิร์ลแห่งกาวรี ดยุกแห่งกลอสเตอร์
ก่อนหน้า: อาเธอร์ แฟดเดน
ถัดไป: แฟรงค์ ฟอร์ด
 
ข้อมูลส่วนบุคคล
เกิด: จอห์น โจเซฟ เคอร์ติน 8 มกราคม ค.ศ. 1885(1885-01-08) เครสวิค, อาณานิคมวิกทอเรีย
เสียชีวิต: 5 กรกฎาคม ค.ศ. 1945(1945-07-05) (60 ปี) แคนเบอร์รา, ออสเตรเลีย
เชื้อชาติ: ออสเตรเลีย
ลายมือชื่อ: 

จอห์น โจเซฟ แอมโบรส เคอร์ติน (อังกฤษ: John Joseph Ambrose Curtin) เป็นนักการเมืองชาวออสเตรเลียจากพรรคแรงงาน และเป็นนายกรัฐมนตรีออสเตรเลียคนที่ 14 ระหว่างปี ค.ศ. 1935 ถึง 1945 เขาสามารถนำพาประเทศผ่านพ้นภัยคุกคามจากการรุกคืบของกองทัพจักรวรรดิญี่ปุ่นในช่วงสงครามโลกครั้งที่สอง และได้รับการยกย่องให้เป็นหนึ่งในผู้นำที่ยิ่งใหญ่ที่สุดของออสเตรเลีย เขาถึงแก่อสัญกรรมขณะอยู่ในตำแหน่งเมื่อวันที่ 5 กรกฎาคม ค.ศ. 1945 เพียงหนึ่งเดือนก่อนหน้าที่สงครามจะสิ้นสุดลง
| ด ค กนายกรัฐมนตรีออสเตรเลีย (รายชื่อ) |
| --- | --- | --- |
|  เอดมันด์ บาร์ตัน  อัลเฟรด ดีกิน  คริส วัตสัน  จอร์จ รีด  แอนดรูว์ ฟิชเชอร์  โจเซฟ คุก  บิลลี ฮิวส์  สแตนลีย์ บรูซ  เจมส์ สกัลลิน  โจเซฟ ลีอองส์  เอิร์ล เพจ  โรเบิร์ต เมนซีส์  อาร์เทอร์ แฟดเดน  จอห์น เคอร์ติน  แฟรงค์ ฟอร์ด  เบน ชิฟลีย์  แฮโรลด์ โฮลต์  จอห์น แมกอีเวน  จอห์น กอร์ตัน  วิลเลียม แมกแมน  กอฟ วิตลัม  แมลคัม เฟรเซอร์  บ็อบ ฮอว์ก  พอล คีตติง  จอห์น โฮเวิร์ด  เควิน รัดด์(1)  จูเลีย กิลลาร์ด  เควิน รัดด์(2)  โทนี แอบบ็อตต์  แมลคัม เทิร์นบุลล์  สกอตต์ มอร์ริซัน  แอนโทนี แอลบานีส  |  เอดมันด์ บาร์ตัน  อัลเฟรด ดีกิน  คริส วัตสัน  จอร์จ รีด  แอนดรูว์ ฟิชเชอร์  โจเซฟ คุก  บิลลี ฮิวส์  สแตนลีย์ บรูซ  เจมส์ สกัลลิน  โจเซฟ ลีอองส์  เอิร์ล เพจ  โรเบิร์ต เมนซีส์  อาร์เทอร์ แฟดเดน  จอห์น เคอร์ติน  แฟรงค์ ฟอร์ด  เบน ชิฟลีย์  แฮโรลด์ โฮลต์  จอห์น แมกอีเวน  จอห์น กอร์ตัน  วิลเลียม แมกแมน  กอฟ วิตลัม  แมลคัม เฟรเซอร์  บ็อบ ฮอว์ก  พอล คีตติง  จอห์น โฮเวิร์ด  เควิน รัดด์(1)  จูเลีย กิลลาร์ด  เควิน รัดด์(2)  โทนี แอบบ็อตต์  แมลคัม เทิร์นบุลล์  สกอตต์ มอร์ริซัน  แอนโทนี แอลบานีส  |  |
ในวงเล็บ คือ สมัยที่ดำรงตำแหน่งนายกรัฐมนตรีของบุคคลนั้น   หมวดหมู่
จอห์น เฟล็ตเชอร์

ภาพวาดของจอห์น เฟล็ตเชอร์
จอห์น เฟล็ตเชอร์ (อังกฤษ: John Fletcher; ธันวาคม ค.ศ. 1579 - สิงหาคม ค.ศ. 1625) เป็นนักเขียนบทละครและกวีชาวอังกฤษ โดยเป็นนักเขียนรุ่นน้องของวิลเลียม เชกสเปียร์ อยู่ในคณะละครเดียวกันคือ King's Men เป็นนักเขียนบทละครที่มีชื่อเสียงมากที่สุดผู้หนึ่งในยุคของเขา อาจเทียบเคียงกับเชกสเปียร์ได้เลยทีเดียว ชื่อเสียงของเขายังต่อเนื่องมาจนถึงยุคฟื้นฟูราชวงศ์อังกฤษอีกด้วย เฟล็ตเชอร์เสียชีวิตจากโรคระบาดในปี ค.ศ. 1625
จอห์น ฮอปฟีลด์

| จอห์น ฮอปฟีลด์ |
| --- | --- |
ฮอปฟีลด์เมื่อปี 2016
เกิด: จอห์น โจเซฟ ฮอปฟีลด์  (1933-07-15) 15 กรกฎาคม ค.ศ. 1933 (91 ปี) ชิคาโก รัฐอิลลินอยส์ สหรัฐอเมริกา
การศึกษา: วิทยาลัยสวาร์ธมอร์ (AB) มหาวิทยาลัยคอร์เนล (PhD)
มีชื่อเสียงจาก: โครงข่ายฮอปฟีลด์  โครงข่ายฮอปฟีลด์สมัยใหม่ ฮอปฟีลด์ไดอิเล็กทริก โพลาริตอน   คิเนติกพรุฟรีดดิง
รางวัล:  ราววัลออลิเวอร์ บัคลีย์ (1969)  เหรียญดีแรค ICTP (2001)  รางวัลแฮโรลด์ เพนเดอร์(2002)   อัลเบิร์ต ไอน์สไตน์เวิลด์อวอร์ด (2005)  เหรียญเบนแจมิน แฟรงคลิน (2019)  เหรียญโบลซ์มัน (2022)  รางวัลโนเบลสาขาฟิสิกส์ (2024) 
อาชีพทางวิทยาศาสตร์
สาขา: ฟิสิกส์ อณูชีววิทยา ระบบเชิงซ้อน ประสาทวิทยาศาสตร์
สถาบันที่ทำงาน: เบลล์แล็บส์ มหาวิทยาลัยพรินซ์ตัน   มหาวิทยาลัยแคลิฟอร์เนีย เบิร์กลีย์   แคลเทค
วิทยานิพนธ์: A quantum-mechanical theory of the contribution of excitons to the complex dielectric constant of crystals (1958)
อาจารย์ที่ปรึกษาในระดับปริญญาเอก: แอลเบิร์ต โอเวอร์ฮาวเซอร์
ลูกศิษย์ในระดับปริญญาเอก: สตีเวน เกอร์วิน  แบร์ทรันด์ ฮัลเพริน   เดวิด เจ ซี แม็กเคย์   โฌเซ โอนูชิก   แทรี เซยโนวสกี   เอริก วินฟรี
 
จอห์น โจเซฟ ฮอปฟีลด์ (อังกฤษ: John Joseph Hopfield; เกิด 15 กรกฎาคม 1933) เป็นนักฟิสิกส์ชาวสหรัฐอเมริกา ศาสตราจารย์ประจำมหาวิทยาลัยพรินซ์ตัน ที่เป็นที่รู้จักดีที่สุดจากผลงานการศึกษาโครงข่ายประสาทเทียมแบบเชื่อมโยง ในปี 1982 และในฐานะผู้พัฒนาโครงข่ายฮอปฟีลด์
ในปี 2024 ฮอปฟีลด์และเจฟฟรีย์ ฮินตัน ได้รับรางวัลโนเบลสาขาฟิสิกส์ จากบทบาทในการพัฒนาระดับรากฐานของการเรียนรู้ของเครื่อง โดยเฉพาะอย่างยิ่งในเรื่องโครงข่ายประสาทเทียม เขามีผลงานโดดเด่นในพหุสาขา รวมทั้ง ฟิสิกส์สสารควบแน่น, ฟิสิกส์เชิงสถิติ และ ชีวฟิสิกส์
ฮอปฟีลด์ได้รับเลือกเป็นสมาชิกสถาบันวิทยาศาสตร์แห่งชาติในปี 1973, สถาบันศิลปวิทยาศาสตร์แห่งชาติในปี 1975 และสมาคมปรัชญาอเมริกันในปี 1988 ในปี 1985 เขาได้รับรางวัลโกลด์เพลตอวอร์ด (Golden Plate Award) จากสถาบันความสำเร็จอเมริกัน และรางวัลอัลเบิร์ต ไอน์สไตน์เวิลด์อวอร์ด ในปี 2005 ในสาขาวิทยาศาสตร์ชีวภาพ เขาดำรงตำแหน่งประธานสมาคมฟิสิกส์อเมริกันในปี 2006
จอห์น วิค แรงกว่านรก

| จอห์น วิค แรงกว่านรก |
| --- | --- |
ใบปิดภาพยนตร์
กำกับ:   แชด สตาเฮลสกี  เดวิด ลิตช์ (ไม่ได้รับเครดิต) 
เขียนบท: ดีเรก โคลสแตด
อำนวยการสร้าง:   เบซิล อิวานิก  เดวิด ลิตช์  อีวา ลองโกเรีย  ไมเคิล วิเทอริล 
นักแสดงนำ:   คีอานู รีฟส์  ไมเคิล นิกควิสต์  อัลฟี อัลเลน  แอเดรียน พาลิกกี  บริดเจต มอยนาแฮน  ดีน วินเทอส์  เอียน แมกเชน  จอห์น เลกีซาโม  วิลเลม เดโฟ 
กำกับภาพ: โจนาทาน เซลา
ตัดต่อ: เอลิซาเบต รอนัลด์ส
ดนตรีประกอบ:   ไทเลอร์ เบตส์  โจล เจ. ริชาร์ด 
บริษัทผู้สร้าง:   Thunder Road Pictures  87Eleven Productions  MJW Films  DefyNite Films 
ผู้จัดจำหน่าย: Summit Entertainment (สหรัฐ) มงคลเมเจอร์ (ไทย)
วันฉาย: 24 ตุลาคม 2014 (สหรัฐ) 23 ตุลาคม 2014 (ไทย)
ความยาว: 101 นาที
ประเทศ: สหรัฐ
ภาษา: อังกฤษ
ทุนสร้าง: 20–30 ล้านดอลลาร์สหรัฐ
ทำเงิน: 86 ล้านดอลลาร์สหรัฐ
ต่อจากนี้: จอห์น วิค แรงกว่านรก 2
จอห์น วิค แรงกว่านรก (อังกฤษ: John Wick หรือ John Wick: Chapter 1) เป็นภาพยนตร์อเมริกันแนวนีโอนัวร์แอคชันระทึกขวัญที่ออกฉายในปี ค.ศ. 2014 กำกับโดยแชด สตาเฮลสกี และเดวิด ลิตช์ นำแสดงโดย คีอานู รีฟส์, ไมเคิล นิกควิสต์, อัลฟี อัลเลน, แอเดรียน พาลิกกี, บริดเจต มอยนาแฮน, ดีน วินเทอส์, เอียน แมกเชน, จอห์น เลกีซาโม และวิลเลม เดโฟ จอห์น วิค แรงกว่านรก เป็นภาพยนตร์ลำดับแรกสุดในภาพยนตร์ชุด จอห์น วิค เล่าเรื่องของจอห์น วิค มือปืนฝีมือฉกาจที่วางมือแล้ว กลับจำเป็นต้องมาล้างแค้นให้กับโจรที่ขโมยรถและสังหารสุนัขของเขา ซึ่งเป็นของขวัญที่ระลึกของภรรยาที่เสียชีวิต
จอห์น วิค แรงกว่านรก เข้าฉายในสหรัฐ วันที่ 24 ตุลาคม 2014 มีภาคต่อมีชื่อเรื่องว่า จอห์น วิค แรงกว่านรก 2 ออกฉายเมื่อกุมภาพันธ์ 2017 ภาคสาม จอห์น วิค แรงกว่านรก 3 ออกฉายเมื่อพฤษภาคม 2019 และภาคสี่ จอห์น วิค แรงกว่านรก 4 ออกฉายเมื่อมีนาคม 2023
เรื่องย่อ

หลังสูญเสียเฮเลน ภรรยาจากโรคร้าย จอห์น วิคได้รับสุนัขชื่อเดซี จากภรรยาซึ่งให้เขาไว้เพื่อคลายความเศร้า จอห์นมักจะพาเดซีออกไปขับรถเล่น วันหนึ่งขณะเติมน้ำมัน จอห์นพบกับกลุ่มวัยรุ่นนำโดยไอโอเซฟ ทาราซอฟ ไอโอเซฟชมรถฟอร์ด มัสแตง มัค 1 ของจอห์นและเสนอจะซื้อต่อแต่จอห์นปฏิเสธ คืนนั้นไอโอเซฟและพรรคพวกบุกบ้านจอห์น พวกเขาทำร้ายจอห์นและฆ่าเดซีก่อนจะขโมยรถฟอร์ดไป
ต่อมาไอโอเซฟไปที่อู่ของออเรลิโอเพื่อให้เปลี่ยนทะเบียนรถแต่ออเรลิโอจำได้ว่าเป็นรถของจอห์น หลังรู้ว่าไอโอเซฟทำร้ายจอห์นและขโมยรถมา ออเรลิโอไล่ไอโอเซฟออกไปจากอู่ จากนั้นไม่นาน จอห์นมาที่อู่ของออเรลิโอและรับทราบว่าไอโอเซฟเป็นลูกของวิกโก ทาราซอฟ หัวหน้าแก๊งอาชญากรรัสเซีย อีกด้านหนึ่ง วิกโกซึ่งรู้ว่าไอโอเซฟทำอะไรลงไปเล่าให้ไอโอเซฟฟังว่า เดิมจอห์นเป็นนักฆ่าฝีมือฉกาจผู้มีฉายาว่า "บาบายากา" (จอมปีศาจ) แต่ภายหลังออกจากวงการเพื่อไปแต่งงานกับเฮเลน ต่อมาวิกโกขอเจรจากับจอห์นแต่จอห์นปฏิเสธ วิกโกจึงส่งคนไปฆ่าจอห์นที่บ้านแต่จอห์นสามารถจัดการได้หมด วิกโกตั้งค่าหัวจอห์น 2 ล้านดอลลาร์สหรัฐและเสนอค่าหัวเป็นการส่วนตัวให้มาร์คัส ผู้ซึ่งเป็นเหมือนที่ปรึกษาของจอห์น จอห์นจึงลี้ภัยไปอยู่ที่โรงแรมคอนทิเนนทัลในนครนิวยอร์ก ที่ซึ่งมีกฎว่าห้ามฆ่ากันในพื้นที่โรงแรม
วินสตัน ผู้จัดการโรงแรมบอกจอห์นว่าตอนนี้ไอโอเซฟกบดานอยู่ที่ไนต์คลับชื่อ เดอะเรดเซอร์เคิล จอห์นจึงไปที่นั่นแต่ถูกคนของวิกโกขัดขวางจนไอโอเซฟหนีไปได้ เมื่อกลับมารักษาตัวที่โรงแรม จอห์นสู้กับมิสเพอร์กิน นักฆ่าที่หวังค่าหัวจากวิกโกก่อนจะเค้นถามถึงที่อยู่ของวิกโกและทุบเธอจนสลบ จอห์นทิ้งมิสเพอร์กินไว้กับแฮร์รี เพื่อนนักฆ่าที่อยู่ห้องข้าง ๆ
ต่อมาจอห์นไปที่โบสถ์ซึ่งใช้บังหน้าธุรกิจใต้ดินของวิกโกแล้วจัดการทำลายทรัพย์สิน ก่อนจะซุ่มโจมตีวิกโกที่ตามมา วิกโกจับตัวจอห์นได้สำเร็จและสั่งให้คนของตนฆ่าจอห์นก่อนจะออกไป แต่มาร์คัสเข้ามาขัดขวางจนจอห์นหนีออกมาได้แล้วตามไปเค้นถามวิกโกจนยอมบอกที่ซ่อนของไอโอเซฟ จอห์นไปที่นั่นและฆ่าทุกคนรวมถึงไอโอเซฟ
อีกด้านหนึ่ง มิสเพอร์กินที่ฆ่าแฮร์รีและหนีออกมาได้บอกวิกโกว่ามาร์คัสคอยช่วยเหลือจอห์นอย่างลับ ๆ วิกโกจึงไปหามาร์คัสก่อนจะทรมานและฆ่าเขา มิสเพอร์กินล่อให้จอห์นมาหาแต่วินสตันโทรเรียกให้มิสเพอร์กินออกไปพบ วินสตันแจ้งมิสเพอร์กินว่าเธอละเมิดกฎห้ามฆ่าในโรงแรม ก่อนจะให้คนของตนยิงมิสเพอร์กินจนตายเป็นการลงโทษ
วินสตันแจ้งจอห์นว่าวิกโกกำลังหลบหนีไปทางเฮลิคอปเตอร์ จอห์นจึงตามไปก่อนจะสู้กับวิกโกตัวต่อตัว จอห์นแทงวิกโกจนตาย แล้วไปที่คลินิกสัตว์ใกล้เคียงเพื่อรักษาตัว ภาพยนตร์จบลงเมื่อจอห์นช่วยชีวิตสุนัขตัวหนึ่งในคลินิกแล้วพาเดินไปตามทาง
นักแสดง

คีอานู รีฟส์ รับบท จอห์น วิค อดีตนักฆ่าฝีมือฉกาจ
ไมเคิล นิกควิสต์ รับบท รับบท วิกโก ทาราซอฟ หัวหน้าแก๊งอาชญากรรัสเซีย
อัลฟี อัลเลน รับบท รับบท ไอโอเซฟ ทาราซอฟ ลูกชายของวิกโก
แอเดรียน พาลิกกี รับบท มิสเพอร์กิน นักฆ่าสาว
เอียน แมกเชน รับบท วินสตัน ผู้จัดการโรงแรมคอนทิเนนทัล สาขานครนิวยอร์ก
ดีน วินเทอส์ รับบท รับบท อาวี มือขวาของวิกโก
วิลเลม เดโฟ รับบท มาร์คัส เพื่อนผู้เป็นที่ปรึกษาของจอห์น
จอห์น เลกีซาโม รับบท ออเรลิโอ เจ้าของอู่ซ่อมรถ เพื่อนของจอห์น
บริดเจต มอยนาแฮน รับบท เฮเลน วิค ภรรยาของจอห์น
จอห์น ฮอว์ควูด

| จอห์น ฮอว์ควูด |
| --- | --- |
จอห์น ฮอว์ควูด
เกิด: ค.ศ. 1320
เสียชีวิต: ค.ศ. 1394
สัญชาติ: อังกฤษ
อาชีพ: ทหารรับจ้างอิตาลี
ตำแหน่ง: ทหารรับจ้าง
ทหาร
จอห์น ฮอว์ควูด (อังกฤษ: 'John Hawkwood') (ค.ศ. 1320 – ค.ศ. 1394) เป็นทหารรับจ้างหรือคอนดตติเอเรชาวอังกฤษของคริสต์ศตวรรษที่ 14 ในอิตาลี นักบันทึกพงศาวดารชาวฝรั่งเศสฌอง ฟรัวส์ซาร์ท (Jean Froissart) รู้จักฮอว์ควูดในนามว่า “ฮัคคูเด” และชาวอิตาลีว่า “จิโอวานนิ อคูโต” ฮอว์ควูดเริ่มอาชีพโดยการเป็นทหารรับจ้างให้แก่พระสันตะปาปาก่อนและต่อมาก็กับฝ่ายต่างๆ ตามแต่จะได้รับจ้างเป็นเวลากว่า 30 ปี
ชีวิตเบื้องต้นของฮอว์ควูดเต็มไปด้วยตำนานและเรื่องเล่าขานและไม่ทราบสาเหตุของการมีอาชีพเป็นทหาร แต่ตามเรื่องที่ยอมรับกันเป็นส่วนใหญ่ฮอว์ควูดเป็นลูกชายคนที่สองของช่างย้อมหนังในเอสเซ็กซ์และได้ไปฝึกงานอยู่ที่ลอนดอน บางเรื่องก็อ้างว่าเป็นช่างตัดเสื้อมาก่อนที่จะเป็นทหาร
ฮอว์ควูดเป็นทหารในกองทัพอังกฤษในฝรั่งเศสในตอนต้นของสงครามร้อยปี ภายใต้การนำของสมเด็จพระเจ้าเอ็ดเวิร์ดที่ 3 แห่งอังกฤษ บ้างก็ว่าฮอว์ควูดเข้าร่วมต่อสู้ในยุทธการเครซี และ/หรือ ยุทธการปัวติเยร์ส แต่ก็ไม่มีหลักฐานสนับสนุน นอกจากนั้นก็มีตำนานว่าได้รับพระราชทานบรรดาศักดิ์โดยพระเจ้าเอ็ดเวิร์ดเองหรือไม่ก็เอ็ดเวิร์ด เจ้าชายดำ หรืออาจจะเป็นได้ว่าแต่งตั้งตนเองเพื่อเป็นประโยชน์แก่การไปรับจ้างเป็นทหาร ชีวิตการเป็นทหารของฮอว์ควูดให้แก่ฝ่ายอังกฤษมาสิ้นสุดลงในยุทธการเบรตินยี ใน ค.ศ. 1360
ดูเพิ่ม

ทหารรับจ้าง
จอห์น วิลเลียม วอเทอร์เฮาส์

| จอห์น วิลเลียม วอเทอร์เฮาส์ |
| --- | --- |
วอเทอร์เฮาส์เมื่อประมาณ ค.ศ. 1886
เกิด: 6 เมษายน ค.ศ. 1849(1849-04-06) โรม รัฐสันตะปาปา
เสียชีวิต: 10 กุมภาพันธ์ ค.ศ. 1917(1917-02-10) (67 ปี) ลอนดอน อังกฤษ สหราชอาณาจักร
สัญชาติ: บริติช
การศึกษา: ราชบัณฑิตยสถานศิลปะ
มีชื่อเสียงจาก: จิตรกรรม
ผลงานเด่น: เลดี้แห่งชาลอตต์ โอฟีเลีย ไฮลาสและนิมฟ์
ขบวนการ: ก่อนราฟาเอล
จอห์น วิลเลียม วอเทอร์เฮาส์ (อังกฤษ: John William Waterhouse; 6 เมษายน ค.ศ. 1849 – 10 กุมภาพันธ์ ค.ศ. 1917) เป็นจิตรกรกลุ่มนิยมแบบก่อนราฟาเอลชาวอังกฤษ เกิดที่กรุงโรม เป็นบุตรของจิตรกร วิลเลียมและอิซาเบลลา วอเทอร์เฮาส์ วันเกิดที่แท้จริงของวอเทอร์เฮาส์ยังไม่ทราบแน่ชัด แต่เขาเข้าพิธีศีลล้างบาปเมื่อวันที่ 6 เมษายน ค.ศ. 1849 ปีเตอร์ ทริปปี ผู้เชี่ยวชาญด้านผลงานของวอเทอร์เฮาส์เชื่อว่าวอเทอร์เฮาส์น่าจะเกิดระหว่างวันที่ 1 ถึง 23 มกราคม
ในปี ค.ศ. 1854 ครอบครัววอเทอร์เฮาส์ย้ายกลับมาที่อังกฤษและอาศัยอยู่ที่ย่านเซาท์เคนซิงตันในลอนดอน ในวัยเด็กวอเทอร์เฮาส์ได้รับการส่งเสริมให้เป็นจิตรกร ในปี ค.ศ. 1871 เขาเข้าเรียนที่ราชบัณฑิตยสถานศิลปะโดยเลือกเรียนประติมากรรม ก่อนจะเปลี่ยนไปเรียนจิตรกรรม
ผลงานชิ้นแรก ๆ ของวอเทอร์เฮาส์ได้รับอิทธิพลจากศิลปะตามหลักวิชาแบบลอว์เรนซ์ แอลมา-แทเดมาและเฟรเดอริก เลห์ตัน และได้รับการจัดแสดงที่พิพิธภัณฑ์และหอศิลป์ดัดลีย์และราชสมาคมศิลปินชาวบริติช ต่อมาในปี ค.ศ. 1874 ภาพวาด Sleep and his Half-brother Death ของวอเทอร์เฮาส์ได้รับการจัดแสดงที่งานนิทรรศการภาพฤดูร้อนของราชบัณฑิตยสถานศิลปะ ผลงานนี้ทำให้วอเทอร์เฮาส์เริ่มเป็นที่รู้จัก
ช่วงทศวรรษ 1880 วอเทอร์เฮาส์เริ่มสนใจผลงานแนวก่อนราฟาเอลของดานเต เกเบรียล รอสเซ็ตติและจอห์น เอเวอเรตต์ มิเล ภาพวาด The Lady of Shalott (ค.ศ. 1888; วอเทอร์เฮาส์วาดภาพตัวละครนี้ 3 แบบในปี ค.ศ. 1888, 1894 และ 1916) และ Ophelia (ค.ศ. 1894) ที่เป็นที่รู้จักของวอเทอร์เฮาส์ก็เป็นแนวก่อนราฟาเอลเช่นกัน ในปี ค.ศ. 1895 วอเทอร์เฮาส์ได้รับเลือกให้เป็นสมาชิกราชบัณฑิตยสถานศิลปะ
ด้านชีวิตส่วนตัว วอเทอร์เฮาส์แต่งงานกับเอสเทอร์ เคนเวิร์ธี ซึ่งเป็นจิตรกรเช่นกันในปี ค.ศ. 1883 ทั้งคู่มีบุตรด้วยกัน 2 คนแต่เสียชีวิตตั้งแต่ยังเล็กทั้งคู่ วอเทอร์เฮาส์เสียชีวิตด้วยโรคมะเร็งในปี ค.ศ. 1917
ระเบียงภาพ

Sleep and his Half-brother Death (ค.ศ. 1874)
The Lady of Shalott (ค.ศ. 1888)
Ophelia (ค.ศ. 1894)
Hylas and the Nymphs (ค.ศ. 1896)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จอห์น วิลเลียม วอเทอร์เฮาส์
ผลงานของจอห์น วิลเลียม วอเทอร์เฮาส์ ที่ WikiArt
จอห์น ฮ็อทแฮม บารอนเน็ทที่ 1

| จอห์น ฮ็อทแฮม บารอนเน็ทที่ 1 |
| --- | --- |
 จอห์น ฮ็อทแฮม บารอนเน็ทที่ 1
อสัญกรรม: 3 มกราคม ค.ศ. 1645
บรรดาศักดิ์: นักการทหาร
ตำแหน่ง: ฝ่ายรัฐสภาในสงครามกลางเมืองอังกฤษ
ขุนนางอังกฤษ - กษัตริย์อังกฤษ - ชาวอังกฤษ
จอห์น ฮ็อทแฮม บารอนเน็ทที่ 1 (อังกฤษ: 'Sir John Hotham, 1st Baronet') (เสียชีวิต3 มกราคม ค.ศ. 1645) จอห์น ฮ็อทแฮม บารอนเน็ทที่ 1 เป็นฝ่ายรัฐสภาในสงครามกลางเมืองอังกฤษ ฮ็อทแฮมมาจากครอบครัวในยอร์คเชอร์และมีประสพการณ์ในการต่อสู้ในสงครามสามสิบปีในระยะแรก และเป็น High Sheriff ของยอร์คเชอร์ระหว่าง ค.ศ. 1634 ถึง ค.ศ. 1635
ดูเพิ่ม

สงครามกลางเมืองอังกฤษ
ฝ่ายรัฐสภา
จอห์น ฮาว

| จอห์น ฮาว |
| --- | --- |

เกิด: 21 สิงหาคม ค.ศ. 1957 แวนคูเวอร์ ประเทศแคนาดา
อาชีพ: ศิลปิน
จอห์น ฮาว (อังกฤษ: John Howe) เป็นศิลปินนักวาดภาพประกอบหนังสือชาวแคนาดา เกิดเมื่อวันที่ 21 สิงหาคม ค.ศ. 1957 ที่เมืองแวนคูเวอร์ บริติชโคลัมเบีย ประเทศแคนาดา หลังจากจบชั้นมัธยมเพียงหนึ่งปี เขาก็ไปเรียนต่อวิทยาลัยที่ Strasbourg ประเทศฝรั่งเศส และจบการศึกษาจาก École des Arts Décoratifs ปัจจุบันอาศัยอยู่ในประเทศสวิตเซอร์แลนด์
จอห์น ฮาว มีชื่อเสียงจากการสร้างผลงานจากวรรณกรรมต่างๆ ของ เจ. อาร์. อาร์. โทลคีน โดยเฉพาะเรื่อง ลอร์ดออฟเดอะริงส์ เขายังเป็นผู้วาดภาพประกอบให้กับเกมกระดานชุดลอร์ดออฟเดอะริงส์ของ Reiner Knizia ด้วย ระหว่างปี ค.ศ. 1996-2003 ฮาวได้วาดภาพมากมายเกี่ยวกับลอร์ดออฟเดอะริงส์ แผนที่มิดเดิลเอิร์ธ ภาพในเดอะฮอบบิท และซิลมาริลลิออน นอกเหนือจากนี้เขายังวาดภาพจากตำนานปรัมปรา เช่นตำนานวีรบุรุษแองโกล-แซกซอน เรื่อง เบวูล์ฟ และวรรณกรรมแฟนตาซีต่างๆ อีกมาก
ฮาวและ อลัน ลี ได้เป็นหัวหน้าทีมออกแบบศิลป์ของภาพยนตร์ไตรภาคลอร์ดออฟเดอะริงส์ ของปีเตอร์ แจ็คสัน ต่อมายังได้เป็น conceptual designer ในภาพยนตร์ อภินิหารตำนานแห่งนาร์เนีย
แหล่งข้อมูลอื่น

เว็บไซต์ทางการของจอห์น ฮาว
งานนิทรรศการของจอห์น ฮาว ในปี ค.ศ. 2007 เก็บถาวร 2009-02-19 ที่ เวย์แบ็กแมชชีน
จอห์น วิค แรงกว่านรก 2

| จอห์น วิค แรงกว่านรก 2 |
| --- | --- |
ใบปิดภาพยนตร์
กำกับ: แชด สตาเฮลสกี
เขียนบท: ดีเรก โคลสแตด
สร้างจาก: ตัวละคร โดย ดีเรก โคลสแตด
อำนวยการสร้าง:   เบซิล อิวานิก  เอริกา ลี 
นักแสดงนำ:   คีอานู รีฟส์  คอมมอน  ลอเรนซ์ ฟิชเบิร์น  ริกการ์โด สกามาร์โช  รูบี โรส  จอห์น เลกีซาโม  เอียน แมกเชน 
กำกับภาพ: แดน เลาต์เซน
ตัดต่อ: อีแวน ชิฟ
ดนตรีประกอบ: ไทเลอร์ เบตส์ โจล เจ. ริชาร์ด
บริษัทผู้สร้าง:   Summit Entertainment  Thunder Road Pictures  87Eleven Productions  
ผู้จัดจำหน่าย: Lionsgate (สหรัฐ) มงคลเมเจอร์ (ไทย)
วันฉาย: 10 กุมภาพันธ์ 2017 (สหรัฐ) 16 กุมภาพันธ์ 2017 (ไทย)
ความยาว: 122 นาที
ประเทศ: สหรัฐ
ภาษา: อังกฤษ
ทุนสร้าง: 40 ล้านดอลลาร์สหรัฐ
ทำเงิน: 174.3 ล้านดอลลาร์สหรัฐ
ก่อนหน้านี้: จอห์น วิค แรงกว่านรก
ต่อจากนี้: จอห์น วิค แรงกว่านรก 3
จอห์น วิค แรงกว่านรก 2 (อังกฤษ: John Wick: Chapter 2) เป็นภาพยนตร์อเมริกันแนวแอคชันทริลเลอร์แบบนีโอนัวร์ กำกับโดยแชด สตาเฮลสกี และเขียนบทโดยดีเรก โคลสแตด เป็นภาพยนตร์ลำดับที่สองในภาพยนตร์ชุด จอห์น วิค ต่อจากภาคแรกคือ จอห์น วิค แรงกว่านรก เล่าเรื่องของจอห์น วิค รับบทโดยคีอานู รีฟส์ ซึ่งเป็นมือปืนที่ถูกตั้งค่าหัวจนต้องหลบหนีจากองค์กรนักฆ่า ร่วมแสดงโดย คอมมอน, ลอเรนซ์ ฟิชเบิร์น, ริกการ์โด สกามาร์โช, รูบี โรส, จอห์น เลกีซาโม และเอียน แมกเชน ภาพยนตร์เข้าฉายในสหรัฐ วันที่ 10 กุมภาพันธ์ 2017
เรื่องย่อ

หลังเหตุการณ์ในภาคแรก จอห์น วิค อดีตนักฆ่าตามรถฟอร์ด มัสแตง มัค 1 ของตนที่ถูกขโมยไปที่คลังสินค้าของอับราม ทาราซอฟ น้องชายของวิกโก ทาราซอฟ หัวหน้าแก๊งมาเฟียรัสเซียที่ถูกจอห์นฆ่าในภาคแรก ทั้งสองตกลงจะสงบศึกก่อนจอห์นจะขับรถของตนกลับบ้านและฝังคลังอาวุธของตนไว้ตามเดิม ต่อมาซันติโน ดันโตนิโอ หัวหน้าแก๊งมาเฟียอิตาลีมาเยี่ยมจอห์นที่บ้านแล้วบังคับให้จอห์นทำตาม "ตราพันธะ" (เหรียญตราแทนสัญญาที่ไม่อาจยกเลิกได้ในโลกนักฆ่า) ที่เคยให้ไว้กับซันติโนเมื่อครั้งยังทำงานเป็นนักฆ่าแต่จอห์นปฏิเสธ ซันติโนจึงระเบิดบ้านจอห์นทิ้ง จอห์นไปที่โรงแรมคอนทิเนนทัลในนครนิวยอร์กเพื่อปรึกษากับวินสตัน ผู้จัดการโรงแรม วินสตันเตือนจอห์นว่าโลกนักฆ่ามีกฎ 2 ข้อที่ไม่อาจละเมิดได้คือ ไม่มีการฆ่ากันในพื้นที่โรงแรม และตราพันธะไม่สามารถยกเลิกได้ จอห์นจึงต้องจำยอมแล้วไปพบซันติโน ผู้สั่งให้จอห์นฆ่าจิอันนา พี่สาวของตนเพื่อครองตำแหน่งสภาสูง (กลุ่มหัวหน้าแก๊งมาเฟีย 12 คนที่ควบคุมโลกนักฆ่า) แทน จอห์นเดินทางไปที่โรมเพื่อวางแผน โดยมีเอรีส บอดี้การ์ดของซันติโนคอยจับตาดูอยู่
ที่โรม จอห์นลอบเข้าไปในงานเลี้ยงเพื่อพบกับจิอันนา จิอันนาผู้ซึ่งรู้ว่าจอห์นมาเพื่อฆ่าตนเลือกที่จะฆ่าตัวตายก่อนจอห์นจะยิงเธอที่ศีรษะเพื่อทำตราพันธะให้สำเร็จ ขณะหนีออกจากงานเลี้ยง จอห์นถูกแคสเซียน บอดี้การ์ดของจิอันนาและคนของซันติโนไล่ตาม เมื่อจอห์นกลับไปที่นครนิวยอร์ก เขาพบว่าซันติโนตั้งค่าหัวเขาเป็นเงิน 7 ล้านดอลลาร์สหรัฐ ทำให้จอห์นต้องสู้กับนักฆ่าจำนวนมากก่อนจะสู้กับแคสเซียน ต่อมาจอห์นซึ่งบาดเจ็บหนักไปพบโบเวอรีคิง หัวหน้าแก๊งอาชญากรรมใต้ดินแล้วเสนอว่าจะฆ่าซันติโนให้แลกกับให้โบเวอรีคิงช่วยเหลือ โบเวอรีคิงจึงส่งจอห์นไปที่พิพิธภัณฑ์ที่ซันติโนอยู่ ที่นั่นจอห์นไล่ล่าซันติโนโดยฆ่าคนของซันติโนไปจำนวนมากและดวลกับเอรีสก่อนจอห์นจะแทงเอรีสจนตาย
จอห์นติดตามซันติโนไปที่โรงแรมคอนทิเนนทัล ซันติโนเย้ยหยันจอห์นว่าเขาตั้งใจจะพักอยู่ที่นี่เป็นเวลานานด้วยรู้ว่ามีกฎห้ามฆ่าในโรงแรม แต่จอห์นยิงซันติโนที่ศีรษะจนตาย ต่อมาจอห์นไปพบวินสตัน ผู้แจ้งข่าวว่าจอห์นถูกขับออกจากโลกนักฆ่าด้วยละเมิดกฎ ทำให้เขาไม่สามารถรับความช่วยเหลือใด ๆ จากโลกนักฆ่าได้อีก พร้อมทั้งถูกตั้งค่าหัวเพิ่มเป็น 14 ล้านดอลลาร์สหรัฐ มีผลทั่วโลก วินสตันประวิงเวลาให้จอห์น 1 ชั่วโมงก่อนจะมอบตราพันธะให้จอห์นไว้ใช้ในอนาคต ภาพยนตร์จบลงเมื่อจอห์นออกวิ่งท่ามกลางสายตาของนักฆ่าในคราบคนธรรมดาที่มองดูเขา
นักแสดง

คีอานู รีฟส์ รับบท จอห์น วิค อดีตนักฆ่าฝีมือฉกาจ
ริกการ์โด สกามาร์โช รับบท ซันติโน ดันโตนิโอ หัวหน้าแก๊งมาเฟียอิตาลี
คอมมอน รับบท แคสเซียน บอดี้การ์ดของจิอันนา
ลอเรนซ์ ฟิชเบิร์น รับบท โบเวอรีคิง หัวหน้าแก๊งอาชญากรรมใต้ดินในนครนิวยอร์ก
เอียน แมกเชน รับบท วินสตัน ผู้จัดการโรงแรมคอนทิเนนทัล สาขานครนิวยอร์ก
รูบี โรส รับบท เอรีส บอดี้การ์ดของซันติโน ดันโตนิโอ
คลอเดีย เจรินี รับบท จิอันนา ดันโตนิโอ สมาชิกสภาสูง พี่สาวของซันติโน
จอห์น เลกีซาโม รับบท ออเรลิโอ เจ้าของอู่ซ่อมรถ เพื่อนของจอห์น
แลนซ์ เรดดิก รับบท คารอน พ่อบ้านของโรงแรมคอนทิเนนทัลในนครนิวยอร์ก
ปีเตอร์ สตอร์มอร์ รับบท อับราม ทาราซอฟ น้องชายของวิกโก ทาราซอฟ หัวหน้าแก๊งมาเฟียรัสเซียที่ถูกจอห์นฆ่าในภาคแรก
จอห์น รากัซซินี

| จอห์น ราล์ฟ รากัซซินี John Ralph Ragazzini |
| --- | --- |
จอห์น รากัซซินี
เกิด: ค.ศ. 1912
เสียชีวิต: 22 พฤษศจิกายน ค.ศ. 1988
สัญชาติ:  สหรัฐ
พลเมือง:  สหรัฐ
ศิษย์เก่า: วิทยาลัยประจำเมืองนิวยอร์ก (City College of New York) มหาวิทยาลัยโคลัมเบีย
มีชื่อเสียงจาก: การแปลง Z
รางวัล: รางวัล จอห์น อาร์ รากัซซินี (John R. Ragazzini Award)
อาชีพทางวิทยาศาสตร์
สาขา: ทฤษฎีระบบควบคุม
สถาบันที่ทำงาน: มหาวิทยาลัยโคลัมเบีย มหาวิทยาลัยนิวยอร์ก โครงการแมนฮัตตัน
ลูกศิษย์ที่มีชื่อเสียง: รูดอล์ฟ คาลมาน  อีไลเอฮู อิมบราแฮม จัวรี่ (Eliahu Ibraham Jury) ล็อทฟี่ แอสเกอร์ ซาเด็ท (Lotfi Asker Zadeh)
 
จอห์น ราล์ฟ รากัซซินี (อังกฤษ: John Ralph Ragazzini; ค.ศ. 1912 — 22 พฤศจิกายน ค.ศ. 1988) เป็นวิศวกรไฟฟ้าชาวอเมริกัน และศาสตราจารย์ทางด้านวิศวกรรมไฟฟ้า ผลงานของ รากัซซินีในเรื่องการแปลง Z มีส่วนสำคัญอย่างมากในพัฒนาสาขาการประมวลผลสัญญาณ (signal processing) และการควบคุมดิจิทัล (digital control)
ประวัติ

รากัซซินี เกิดที่รัฐนิวยอร์กสำเร็จการศึกษาระดับปริญญาบัณฑิตทางด้านวิทยาศาสตร์และวิศวกรรมไฟฟ้าจากวิทยาลัยประจำเมืองนิวยอร์ก (City College of New York) ในปี ค.ศ. 1932 และ ปี ค.ศ. 1933  ตามลำดับ และเข้ารับการศึกษาทางด้านอักษรศาสตร์มหาบัณฑิต (A.M.) และระดับปริญญาเอกด้านวิศวกรรมไฟฟ้าที่มหาวิทยาลัยโคลัมเบีย (Columbia University) ในปี ค.ศ. 1939 และ ค.ศ. 1941 นอกจากนี้ รากัซซินี ยังเคยเป็นคณบดีประจำคณะวิศวกรรมและวิทยาศาสตร์แห่งมหาวิทยาลัยนิวยอร์ก และในระหว่างสงครามโลกครั้งที่สอง  รากัซซินียังเคยมีส่วนร่วมในโครงการแมนฮัตตัน ขณะดำรงตำแหน่งเป็นหัวหน้าภาควิชาวิศวกรรมไฟฟ้าที่มหาวิทยาลัยโคลัมเบีย
ผลงาน

รากัซซินี มีลูกศิษย์ที่มีชื่อเสียงสาขาทฤษฎีระบบควบคุมในเวลาต่อมาหลายคน ได้แก่ รูดอล์ฟ คาลมาน ผู้คิดค้นตัวกรองคาลมาน (Kalman filter) และเป็นผู้นำเสนอแบบจำลองปริภูมิสถานะมาใช้ในการสร้างแบบจำลองทางคณิตศาสตร์ของระบบ อันเป็นการนำองค์ความรู้ของทฤษฎีระบบควบคุมไปสู่ยุคใหม่ ที่เรียกว่า ทฤษฎีระบบควบคุมสมัยใหม่ (modern control theory) และ อีไลเอฮู อิมบราแฮม จัวรี่ (Eliahu Ibraham Jury) ผู้มีส่วนร่วมในการพัฒนาการแปลง Z (Z-transform) และคิดค้นการแปลง Z ขั้นสูง และ ล็อทฟี่ แอสเกอร์ ซาเด็ท (Lotfi Asker Zadeh) ผู้คิดค้นเซตวิภัชนัย (Fuzzy sets) และ ตรรกศาสตร์คลุมเครือ (Fuzzy logic) โดยในปี ค.ศ. 1952 รากัซซินี และ ซาเด็ท ได้ร่วมกันพัฒนา การแปลง Z สำหรับการประมวลและการวิเคาระห์สัญญาณบนโดนเมนเวลาวิยุต (discrete-time signal processing)
ในปี ค.ศ. 1979 สภาวิชาการการควบคุมอัตโนมัติแห่งสหรัฐอเมริกา (American Automatic Control Council) ได้ตั้งรางวัล จอห์น อาร์ รากัซซินี (John R. Ragazzini Award) เพื่อเป็นรางวัลที่มอบให้แก่นักวิจัยที่มีคุณูปการแก่วงการวิชาการทฤษฎีระบบ และ รากัซซินี เป็นผู้ที่ได้รับรางวัลนี้คนแรก
แหล่งข้อมูลอื่น

John R. Ragazzini's Obituary จาก เดอะนิวยอร์กไทมส์
John R. Ragazzini's on the Mathematics Genealogy Project's page.
| [[วิกิพีเดีย:|ข้อมูลบุคคล]] |
| --- | --- |
ชื่อ: Ragazzini, John}
ชื่ออื่น: 
รายละเอียดโดยย่อ: 
วันเกิด: 1912
สถานที่เกิด: 
วันตาย: November 22, 1988
สถานที่ตาย:
จอห์น เกลล์ บารอนเน็ตที่ 1

| จอห์น เกลล์ บารอนเน็ตที่ 1 |
| --- | --- |

เกิด: 22 มิถุนายน ค.ศ. 1593 ฮอพตันฮอลล์ในมณฑลดาร์บีเชอร์
อสัญกรรม: 26 ตุลาคม ค.ศ. 1671
บรรดาศักดิ์: นายทัพฝ่ายรัฐสภาในสงครามกลางเมืองอังกฤษ
คู่สมรส: เอลิซาเบธ วิลเลอบีย์
ขุนนางอังกฤษ - กษัตริย์อังกฤษ - ชาวอังกฤษ
จอห์น เกลล์ บารอนเน็ตที่ 1 (อังกฤษ: 'Sir John Gell, 1st Baronet') (22 มิถุนายน ค.ศ. 1593 - 26 ตุลาคม ค.ศ. 1671) จอห์น เกลล์เป็นนายทัพฝ่ายรัฐสภาผู้มีบทบาทสำคัญในยุทธการฮอพตันฮีธและยุทธการอื่นๆ ในสงครามกลางเมืองอังกฤษ  จอห์น เกลล์เกิดที่ฮอพตันฮอลล์ในมณฑลดาร์บีเชอร์ เมื่อวันที่ 22 มิถุนายน ค.ศ. 1593 เป็นลูกของทอมัส เกลล์และมิลลิเซนต์ ซาเชเวอเรลล์ ต่อมาเกลล์ก็สมรสกับเอลิซาเบธ วิลเลอบีย์บุตรสาวของเซอร์เพอร์ซิวาล วิลเลอบีย์ (Percival Willoughby) เจ้าของที่ดินคนสำคัญ, นักธุรกิจเหมืองและการหลอมเหล็ก และนักการลงทุนในบริษัทนิวฟันด์แลนด์ (Newfoundland Company)
ดูเพิ่ม

สงครามกลางเมืองอังกฤษ
สงครามกลางเมืองอังกฤษครั้งที่ 1
ฝ่ายรัฐสภา
จอห์น เชน (แพทย์)

| จอห์น เชน |
| --- | --- |
ภาพแกะของเชน โดยจอห์น คอคราน
เกิด: 3 กุมภาพันธ์ ค.ศ. 1777(1777-02-03) ลีธ สกอตแลนด์
เสียชีวิต: 31 มกราคม ค.ศ. 1836(1836-01-31) (58 ปี) เชอร์ริงตัน อังกฤษ
ศิษย์เก่า: มหาวิทยาลัยเอดินบะระ
มีชื่อเสียงจาก: การหายใจเชน–สโตกส์
รางวัล: ภาคีสมาชิกราชสมาคมแห่งเอดินบะระ (ค.ศ. 1814)
อาชีพทางวิทยาศาสตร์
สาขา: การแพทย์
 
จอห์น เชน (อังกฤษ: John Cheyne; 3 กุมภาพันธ์ ค.ศ. 1777 – 31 มกราคม ค.ศ. 1836) เป็นแพทย์ชาวสกอตแลนด์ เกิดที่เมืองลีธ มีบิดาที่มีชื่อเดียวกันและประกอบอาชีพแพทย์ เชนเรียนที่โรงเรียนมัธยมในเมืองลีธและเอดินบะระ ก่อนจะเรียนต่อที่มหาวิทยาลัยเอดินบะระเมื่ออายุได้ 15 ปี หลังเรียนจบ เชนทำงานเป็นศัลยแพทย์ในกองทัพและเข้าร่วมในยุทธการที่เนินวินเนการ์ ก่อนจะกลับไปทำงานกับบิดา สิบปีต่อมา เชนย้ายไปอยู่ที่เมืองดับลินและทำงานที่โรงพยาบาลมีธ พร้อมทั้งเป็นอาจารย์สอนวิชาการแพทย์ในสนามรบ เขาเกษียณตนเองในปี ค.ศ. 1831 และเสียชีวิตที่เมืองเชอร์ริงตันในปี ค.ศ. 1836
เชนมีผลงานที่สำคัญคือ ร่วมกับวิลเลียม สโตกส์อธิบายการหายใจเชน–สโตกส์ ซึ่งเป็นการหายใจที่ผิดปกติ โดยผู้ป่วยจะหายใจลึกและเร็ว ตามด้วยหายใจช้าลงจนอาจหยุดหายใจ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จอห์น เชน
Dublin Masters of Clinical Expression I. – JOHN CHEYNE